Sag om, hvorvidt ejer af ejendommen skulle betale udlægsbeløbet med renter eller de med auktionen forbundne omkostninger, i det omfang det påhviler rekvirenten at betale disse, for at afværge den nye auktion
Ret: Retten i Odense (1. instans)
Faggruppe: Tvangsauktioner — Tvangsauktion over fast ejendom
Sagsemner: Tvangsauktion;

/

RETTEN I ODENSE

Den 2. september 2015, kl. 09:48, blev fogedretten sat i auktionslokalet af
Dommer.

Der blev foretaget:
AS 108/2015

Tvangsauktion over ejendommen
matr. nr.: Matrikel nr.
beliggende: Adresse By
tilhørende: Ejer af ejendommen
efter anmodning fra Rekvirent (dødsbo), v/bobestyrer advokat Flem-ming H
Pedersen.

Ingen indkaldt eller mødt.

Sagens akter var til stede, herunder anmodning af 26. august 2015 fra rekvi-
renten med bilag, e-mail af 31. august 2015 fra advokat Poul Beck og e-mail af
31. august 2015 fra rekvirenten.

Der blev afsagt

Kendelse

Fogedretten skal bemærke, at den offentlige ejendomsværdi er 960.000 kr.

Det fremgår af sagen, at rekvirentens hæftelse er prioritet 7, og at der skal
fremkomme et bud på ca. 3.447.000 kr., inden rekvirenten opnår dækning.

Endvidere fremgår det af retsplejelovens § 563 a, stk. 2, at rekvirenten skal
tilbagekalde sin anmodning, såfremt skyldneren betaler de i stk. 1 nævnte
omkostninger, samt forfaldne beløb og omkostninger til alle, som opnåede
dækning ved buddet på 1. auktion.

Fogedretten skal bemærke, at højeste bud på 1. auktion var 1.410.000 kr.

Rekvirenten har anført, at det var nødvendigt at indgive auktionen, idet boet
ellers ikke kunne afsluttes, fordi boet hæftede som meddebitor for Nykredits
hæftelse. Derudover har ejendommen været annonceret i Fynske Medier, idet
der er tale om en liebhaverejendom.

Advokat Poul Beck har på vegne af Ejer af ejendommen anført, at der er tale
om en skræmmeauktion, og at der ikke blev dækning til rekvirenten, hvorfor
der ikke skal betales rekvirentens auktionsomkostninger.

STD074889-S05-ST01-K241-T1-L12-M04-P02-\R35



/

Side 2/2

Fogedretten skal bemærke, at en auktionskøber i medfør af retsplejelovens §
575, ikke ville skulle betale rekvirentens auktions- eller udlægsomkostninger,
idet rekvirenten ikke kan kræve hammerslag, hvis der ikke opnås dækning.

Efter en samlet vurdering finder fogedretten ikke, at der var grundlag for at
vurdere fra boets side, at der kunne opnås dækning på auktionen.
Fogedretten har lagt vægt på, at rekvirenten ikke i medfør af retsplejelovens §
575, kan kræve hammerslag, så længe rekvirenten ikke selv får dækning. Det
forhold, at boet er meddebitor på et pantebrev til Nykredit, kan ikke føre til et
andet resultat, idet Ejer af ejendommen til enhver tid kunne betale eventuelle
restancer til Nykredit, hvorefter de ikke har et auktionsgrundlag. Fogedretten
finder herefter, at rekvirenten ikke kan få dækket sine auktionsomkostninger af
Ejer af ejendommen. Fogedretten finder endvidere, at der ikke har været
grundlag for at annoncere ejendommen i et andet medie. Afværgebeløbet
består herefter af udlægsbeløbet, renter, restance til Nykredit, som opgjort i
rekvirentens brev af 25. august 2015, mødesalær til Nykredit, ejendomsskat,
brandforsikring og renovation. Herefter

Bestemmes:

Auktionen kan afværges ved betaling af 268.295,83 kr. til rekvirenten.

Der er berammet ny auktion tirsdag den 8. september 2015. Auktionen kan
afværges, indtil der gives hammerslag på den nye auktion, men beløbet kan
ændre sig med hensyn til renter og restancer.

Kopi af kendelsen sendes til parterne.

Auktionssagen udsat.

Fogedretten hævet.

Dommer

STD074889-S05-ST01-K241-T1-L12-M04-P02-\R35